section_heading: Povijest hotela
paragraph_text: Hotelska peterokatnica s mezaninom imala je još dva kata u tornju iznad kojega je izvorno postjala nadogradnja sa svjetlećim natpisom »Hotel Milinov«, a izgrađena je u stilu art décoaa. Na zgradu je s Hatzove kuće bio prenesen kip zaštitnika trgovine boga Merkura (rad Antona Dominika Fernkorna), koji još i danas krasi njezino pročelje. U prizemlju se nalazila Milinovljeva trgovina, a sve ostale dijelove zgrade zauzimao je hotel s dvama restoranima, te 96 komfornih soba sa 134 kreveta.